**Referat fra møde i Takstgruppen**

Mødedato: 29. november 2018

Mødetid: Kl. 12.00-14.30

Mødested: Borgerhuset Stationen,

Lille Sct. Hans Gade 7, 8800 Viborg

Mødeleder: Bjarne Hansen

Referent: Karen H. Toft

|  |  |
| --- | --- |
| **Deltager** |  |
| Karina Malmkjær Pedersen | Herning Kommune |
| Mads Marcussen | Holstebro Kommune |
| Tine Christel Broge | Horsens Kommune |
| Janni Abildtrup | Ikast-Brande Kommune |
| Vivi Lund | Lemvig Kommune |
| Christian B. Madsen | Lemvig Kommune |
| Casper Nielsen | Norddjurs Kommune |
| Susanne Smed | Norddjurs Kommune |
| Mette Holst Langberg | Randers Kommune |
| Hans Bo Kristensen | Region Midtjylland |
| Pia Skovgaard | Ringkøbing Skjern Kommune |
| Leif Haarbo Nielsen | Skanderborg Kommune |
| Sascha Regitze Mørch Lund | Silkeborg Kommune |
| Rasmus Gade | Skive Kommune |
| Lea Elvira Sørensen | Struer Kommune |
| Rikke Haarup | Syddjurs Kommune |
| Baheerathan Arumugasamy | Viborg Kommune |
| Janne Folden Bang | Aarhus Kommune |
| Bjarne Hansen | Sekretariat |
| Karen H. Toft | Sekretariat |

**Afbud**

|  |  |
| --- | --- |
| Nikoline Jensen | Favrskov Kommune |
| Steen Holk Bank | Herning Kommune |
| Mette Juulsgaard Langhoff | Holstebro Kommune |
| Dennis Ø. Nielsen | Holstebro Kommune |
| Pia Nina Hansen | Ikast-Brande Kommune |
| Jakob Rasmussen | Århus Kommune |

**Mødet starter med frokost fra kl. 12.00, og der er bestilt sandwich.**

1. **Godkendelse af referat fra sidste møde (12.45-12.50)**

Godkendelse af referat fra møde i Takstgruppen den 17. maj 2018

**Bilag 1:** Referat – Takstgruppemøde den 17. maj

****

Det indstilles, at Takstgruppen

* godkender referatet

**Referat:**

Referatet fra sidst blev godkendt

1. **Takstaftalen for 2019-22 er indarbejdet i bilag til Styringsaftalen. (12.50 – 13.20)**

KKR blev i juni måned enige om en ny aftale om takstudvikling, gældende for perioden 2019-22. Aftalen om takstudvikling er indarbejdet i styringsaftalen 2019-20 og blev godkendt af Forretningsudvalget på møde den 2. oktober.

Fortolkning af hvad aftalen om takstudviklingen konkret betyder kan læses i kapitel 7 afsnit 7.1.

Arbejdsgruppen vedrørende takstaftalens udmøntning vil på dagens møde gennemgå hvordan aftalen skal håndteres i praksis.

**Bilag 2.** Bilag til Styringsaftalen 2019-20



Det indstilles, at Takstgruppen

* drøfter hvordan aftalen om takstudvikling skal udmøntes i praksis.

**Referat:**

Der kom ikke nye eksempler på udmøntning af aftalen om takstreduktion, men det understreges, at reduktion/stigning fra 2018 til 2019 tæller med i aftalen.

Det understreges at udgangspunktet for aftalen om takstudvikling er 2018 takster.

Endelig skal det bemærkes *at ” takstreduktionen opgøres i forhold til den ordinære takst for 2018 (dvs. uden over-/underskud indregnet). Afskrivning og forrentning af bygninger og egenbetaling mv. indgår ikke, men følger blot de gældende beregningsprincipper. Desuden kan bidragsprocenten til tjenestemandsopsparing ikke ændres. Det bemærkes, at udgiftsbudgetterne og dermed taksterne derudover er omfattet af den almindelige pris- og lønregulering.”*

Overstående afsnit har tidligere været skrevet ind i bilaget til styrringsaftalen, men fremgår ikke af 2019-20 bilaget. Princippet er uændret fra tidligere år.

1. **Mødeplan for møder og undervisning/ERFA 2019 (13.20- 13.25)**

Sekretariatet foreslår følgende datoer for møder og undervisning/erfaringsudveksling.

|  |
| --- |
| Mødeplan 2019 |
| (Torsdag den 24. januar) |
| Tirsdag den 19. februar Undervisning/Erfaringsudveksling |
| Torsdag den 11. april |
| Torsdag den 16. maj |
| Torsdag den 22. august Undervisning/Erfaringsudveksling |
| Torsdag den 21. november |

Det indstilles, at Takstgruppen

* godkender mødeplanen for 2019.

**Referat:**

Mødeplanen blev justeret.

Januar møde den 24. januar afholdes i Skanderborg. Sekretariatet inviterer og afventer nærmere besked om lokale og adresse på mødestedet.

Møde den 11. april – aflyses

Møde den 16. maj – fastholdes.

Forespørgsel om hvorvidt undervisningen kunne være videobaseret, e-learning eller afholdes som et Skypemøde. Sekretariatet undersøger mulighederne.

Der kom forslag om Indberetning af takstregnskabet til Social tilsynet – kunne tages op på et møde i takstgruppen.

1. **Videndeling (13.25 – 14.00)**

Sekretariatet har til dagens møde afsat tid til at Takstgruppen indbyrdes kan drøfte og dele viden og erfaringer med hinanden. Der er indkommet følgende emner:

* Hvordan håndterer kommunerne egenbetalingen på kvindekrisecentre, ved indberetning i takstfilen og helt konkret i forhold til den enkelte borger.
* Det kunne være interessant at tale om, hvilken ledelsesinformation, de andre udarbejder, og om den bruges aktivt i styringen på området. Her tænker jeg især med fokus på bestillerøkonomien.
* Jeg kunne godt tænke mig, at vi taler om opgørelse af takstudviklingen på regnskab inden det skal behandles i DASSOS (for regnskab 2018).

**Referat:**

Bullit 1.:

Kommunerne opkræver ikke egenbetaling overfor borgeren, kun en enkelt kommune opkræver for kost og vask og det giver ikke problemer i takstfilen.

Bullit 2.:

Debatten i takstgruppen tegnede et billede af at det gøres forskelligt i kommunerne. Kommunerne har forskellige målepunkter og forskellige systemløsninger til udarbejdelse af ledelsesinformation. Af målepunkter blev nævnt – flow - enhedspriser – aldersgrupper – myndighedssiden på samtlige borgere.

På mødet blev nævnt styringsredskaber som Targit og KPI *(****”Key Performance Indicator”).***

Ledelsesinformationen udarbejdes typisk til den pågældende chef for området og det politiske niveau.

Takstgruppen aftalte, at der til et kommende møde holdes oplæg af 2-3 kommuner om deres ledelsesinformation og konkret vises et eksempel på opbygning og målepunkter.

Bullit 3.:

Der udspandt sig en debat om opgørelsen af takstreduktion.

Ledelsesinformationen til DASSOS hvor takstreduktionen fremgår opgøres i sin nuværende form på budget, og det debatteredes hvorfor takstreduktionen ikke burde opgøres på regnskabstal. I den årlige ledelsesinformation til DASSOS indgår en opgørelse af takstudviklingen baseret på regnskabstal, men det anerkendes, at sammenligningen er vanskelig og svær at fortolke/anvende.

Konklusionen på debatten blev at det er en kompliceret problemstilling som der ikke er et fast svar på.

1. **Status på indberetning af takster for 2019 ved Karen H. Toft (14.10- 14.15)**

Fristen for indberetning af takster / budget 2019 var den 15. november. På mødet gives en kort status på indberetningen af taksterne for 2019.

**Bilag 3:** Tidsplan for indberetning af takster 2019



Det indstilles, at Takstgruppen

* tager orienteringen til efterretning

**Referat:**

Tidsplanen blev præciseret da der var uklarhed om de reelle tidsfrister.

Tidsplanen skal læses på den måde at der er frist for indberetning af takster til sekretariatet den 15. november. Herefter foregår der indtastning og rettelser imellem sekretariatet og kommunerne / regionen frem til den 14. december. Således er 14. december sidste frist for, at taksterne er lagt over i den samlede takstfil.

Herefter skal takstudviklingen opgøres via SUM-fanen og arbejdet med, at indberette og kvalitetssikre foregår frem til den 20. december.

Ifølge tidsplanen kan den færdige takstfil for 2019 offentliggøres på hjemmesiden den 28. december.

1. **Eventuelt (14.15 – 14.30)**
   1. Kort orientering om KL Workshop vedr. beregning af takster ved / Leif Haarbo Nielsen Skanderborg
   2. Sekretariatet ønsker at aftale hvordan medlemmer af takstgruppen udtræder/indtræder af takstgruppen.

**Referat:**

1. Takstgruppen fik en kort orientering om KL Workshop. Ny opfølgningsworkshop afholdes den 29. januar 2019, hvor der skal drøftes temaer som øget gennemsigtighed og hvordan indarbejder man økonomiske incitamenter (borgerens progression) i taksterne.
2. Det aftales: Medlemmer af takstgruppen sidder som repræsentanter for deres kommune/region, og ved udtræden påhviler det det enkelte medlem at give skriftlig besked om hvem der indtræder som nyt medlem. Endvidere blev det aftalt at rydde i CC-gruppen.
3. Holstebro kommune orienterede om at de overtager et regionalt tilbud i Saunstrup
4. Lemvig Kommune meddeler, at Vivi Lund udtræder af takstgruppen. Nye medlemmer fra Lemvig pr. 1. 1.2019 er, Christian B. Madsen og Pernille Jakobsgaard
5. **Næste møde i takstgruppen**

Torsdag den 24. januar i Skanderborg – Sekretariatet sender invitation ud som vanligt.